
PIEGĀDĀTĀJU APSPRIEDE

AS "Sadales tīkls" (turpmāk – Pasūtītājs) plāno 2026. gada 3. ceturksnī izsludināt iepirkumu "Pārvietojamo transformatoru apakšstaciju iegāde (630 kVA)" (id. Nr. ST 2026/25).
Pasūtītājs veic apspriedi ar piegādātājiem atbilstoši Sabiedrisko pakalpojumu sniedzēju iepirkumu likuma 22. panta 21 daļas nosacījumiem.
Paziņojums par organizēto apspriedi tiek publicēts Iepirkumu uzraudzības biroja (IUB) Publikāciju vadības sistēmā. Apspriedes dokumenti pieejami IUB Elektronisko iepirkumu sistēmā (EIS) AS "Sadales tīkls" pircēja profilā. 
Piegādātāji komentārus un priekšlikumus iesniedz elektroniski līdz 2026.gada 11.septembrim (ieskaitot) (EIS) e-konkursu apakšsistēmā, kur publicēti apspriedes dokumenti, vai nosūtot uz e-pasta adresi: kaspars.heisters@sadalestikls.lv.

Pasūtītājs pirms iepirkuma izsludināšanas ir nolēmis konsultēties ar piegādātājiem, lai:
· noskaidrotu reālo tirgus situāciju;
· noteiktu samērīgu prasību līmeni attiecībā pret pastāvošo piedāvājumu;
· izvairītos no pārmērīgu kvalifikācijas un tehnisko prasību izvirzīšanas un tādējādi nodrošinātu maksimālu konkurenci, samazinot abpusējās izmaksas.

Pielikumā Pasūtītāja prasības, tehniskās specifikācijas projekts, līguma projekts kuri var tik mainīti/grozīti. Ja uzskatāt, ka ir nepieciešami labojumi kvalifikācijas prasībās un/vai tehniskajā specifikācijā un līguma projektā, lūdzu informējiet. Pasūtītājam nav pienākums ieviest piegādātāju ierosinātās izmaiņas.
Pasūtītājs izvērtēs apspriedes laikā saņemtos komentārus un priekšlikumus un, ņemot vērā to pamatotību, iespējamo ietekmi uz konkurenci un iepirkuma priekšmeta vajadzībām, lems par nepieciešamajiem precizējumiem iepirkuma dokumentācijā. 

Apspriedes rezultāti tiks apkopoti apspriedes ziņojumā normatīvajos aktos noteiktajā kārtībā.

	Plānotā iepirkuma pamatinformācija

	1. Plānotā iepirkuma priekšmets - Pārvietojamo transformatoru apakšstaciju iegāde (630 kVA) (CPV kods: 31170000-8 (Transformatori), turpmāk tekstā "Prece", papildkods: 31200000-8 (Elektrības sadales un kontroles ierīces).

	2. Plānotais iepirkuma priekšmets nav  sadalīts  daļās. Piedāvājums jāiesniedz par visu apjomu. Piedāvājumā var būt tikai viens finanšu piedāvājuma variants.
3. Iepirkuma priekšmeta (preces piegādes) termiņš ir līdz 2027.gada 31.decembrim.
4. Garantētais apjoms – 2 (divas)  vienības, negarantētais apjoms – 1 (viena) vienība.




	Nr.p.k.
	Nosacījums
	Apraksts
	Atbilde/komentāri

	1. 1.
	Iepirkuma priekšmets un tehniskā specifikācija
	Vai iepirkuma priekšmets un tehniskajā specifikācijā noteiktās prasības ir pietiekami skaidras, lai sagatavotu piedāvājumu? Ja nē, lūdzam norādīt konkrētas neskaidrās vai precizējamās prasības.	

	

	2. 2.
	Pārvietojamo transformatoru apakšstaciju konfigurācija
	Vai tirgū ir pieejamas 630 kVA pārvietojamas transformatoru apakšstacijas ar Pasūtītāja noteikto konfigurāciju, tostarp VS un ZS slēgiekārtu, kabeļiem, Powerlock savienojumiem, kabeļu uzglabāšanas risinājumiem un Hook Lift sistēmu? Ja nē, lūdzam norādīt, kuras prasības ierobežo pieejamību.
	

	3.
	Kabeļu uzglabāšana
	Vai prasība katru kabeli novietot atsevišķā uzglabāšanas vietā/spolē un nodrošināt iespēju kabeļus atsevišķi izņemt un ievietot būtiski ietekmē pārvietojamo transformatoru apakšstaciju cenu? Ja jā, lūdzam norādīt iespējamu alternatīvu.
	

	4.
	Transformatora piegāde 
	Ņemot vērā, ka transformatora iegādi nodrošina Pasūtītājs, vai tehniskajā specifikācijā pietiekami skaidri ir nodalītas Pretendenta piegādes ietvaros veicamās darbības no Pasūtītāja veicamajām darbībām?
	

	5.
	Transformatora konstruktīvie risinājumi
	Vai atsauces uz Pasūtītāja transformatoru tehniskajām specifikācijām ir pietiekamas, lai Pretendents varētu korekti izstrādāt transformatora nodalījumu, stiprinājumus, pieslēgumus un citus nepieciešamos konstruktīvos risinājumus?
	

	6.
	Piegādes termiņš
	Vai 3 pārvietojamo transformatoru apakšstaciju piegāde līdz 2027. gada 31. decembrim ir reālistiska, ņemot vērā nepieciešamo projektēšanas, ražošanas, komplektēšanas un testēšanas laiku? Lūdzam norādīt optimālo un minimāli nepieciešamo piegādes termiņu.
	

	7.
	Garantētais un negarantētais apjoms
	Vai modelis, kurā garantētais apjoms ir 2 vienības, bet papildu 1 vienības iegāde ir negarantēta, ietekmē piedāvājuma cenu? Ja jā, lūdzam norādīt, kāds pasūtījuma modelis būtu tirgum piemērotāks.
	

	8.
	Vērtēšanas kritēriji
	Vai Pasūtītāja plānotie saimnieciski izdevīgākā piedāvājuma vērtēšanas kritēriji – cena (80 %) un rūpnīcas garantijas termiņš (20 %) – ir objektīvi, izmērāmi un samērīgi? Vai garantijas termiņa vērtēšana līdz 10 gadiem ir tirgū praktiski piemērojama? Lūdzam sniegt priekšlikumus.
	

	9.
	Līgums
	Saskaņā ar līguma noteikumiem:
Ja Līguma speciālajos noteikumos nav noteikts citādi, samaksa par Pasūtījuma izpildi veicama ar pēcapmaksu. 
Pēcapmaksa par Pasūtījuma izpildi veicama ar pārskaitījumu uz Izpildītāja iesniegtajā attaisnojuma dokumentā (rēķins, preču piegādes dokuments, kurš satur attaisnojuma dokumenta rekvizītus) norādīto Izpildītāja kredītiestādes kontu, kurš atbilst Līgumā norādītajam Izpildītāja kredītiestādes kontam. Pasūtītājs veic samaksu 30 (trīsdesmit) dienu laikā pēc Pasūtījuma (vai tā posma) izpildes, attiecīga dokumenta par Pasūtījuma vai tā daļas nodošanu-pieņemšanu (preču piegādes dokuments, starpakts, nodošanas-pieņemšanas akts) abpusējas parakstīšanas un attiecīga attaisnojuma dokumenta no Izpildītāja saņemšanas. Par samaksas brīdi uzskatāms Pasūtītāja maksājuma uzdevuma datums.

	

	10.
	Garantijas termiņš
	Vai minimālais rūpnīcas garantijas termiņš 24 mēneši ir tirgū ierasts un samērīgs? Vai prasība par garantijas termiņu līdz 10 gadiem kā vērtēšanas kritēriju būtiski ietekmē pārvietojamo transformatoru apakšstaciju cenu? Lūdzam norādīt iespējamo cenu ietekmi.
	

	11.
	Pārvietojamo transformatoru apakšstaciju izgatavošanas datums
	Vai prasība, ka pārvietojamo transformatoru apakšstaciju piegādes brīdī nedrīkst būt vecāka par 1 gadu, ir samērīga un izpildāma? Lūdzam norādīt, no kāda datuma būtu objektīvi aprēķināms pārvietojamo transformatoru apakšstaciju vecums – no konteinera izgatavošanas, pārvietojamo transformatoru apakšstaciju gala montāžas, rūpnīcas testu vai cita datuma.
	

	12.
	
	Citi nosacījumi (lūdzam norādīt).
	

	13.
	
	Citi jautājumi Pasūtītājam?
	



	14.
	Vārds, uzvārds:
Uzņēmums:
Tālrunis:
E-pasts:



Jau iepriekš pateicamies par sniegtajiem komentāriem un priekšlikumiem!

